*ZÁPISNICA*

zo zasadnutia Obecného zastupiteľstva v Dolných Lovčiciach,

konaného dňa 09.12.2016 v zasadačke Obecného úradu

***Prítomní:***

1 / Starosta obce : 1

2 / Počet poslancov : 4

3 / Hl. kontrolór obce : 1

4 / Pracovníčky OcÚ : 1

5/ Hostia: 0

 Prítomní spolu:7, podľa prezenčnej listiny.

*1.)Otvorenie*

Zasadnutie OZ viedol starosta obce František Juriš. Poslankyňa Barbora Ohrablová a ekonómka obce Adriana Poláková sa ospravedlnili. Zasadnutia sa zúčastnili štyria poslanci, čím bolo OZ uznášaniaschopné a rokovanie pokračovalo.

*2.) Určenie overovateľov zápisnice a zapisovateľky*

Za overovateľov zápisnice určil poslanca Ing. Tomáša Bartoviča a  poslanca Ing. Jozefa Škodu Za zapisovateľku určil Eleonóru Lošonskú, pracovníčku OcÚ.

Starosta obce, František Juriš predložil poslancom na schválenie program zasadnutia OZ a zároveň požiadal poslancov, aby sa vyjadrili k návrhu programu, prípadne podali ďalší návrh na doplnenie.

#### Uznesenie č.20/2016 OZ

Obecné zastupiteľstvo v Dolných Lovčiciach súhlasí s programom zasadnutia:

*Program zasadnutia :*

 1. Otvorenie

1. Kontrola plnenia uznesení
2. Správa kontrolnej činnosti za I. polrok 2016
3. Plán kontrolnej činnosti na I .polrok 2017
4. Návrh rozpočtu obce Dolné Lovčice na rok 2017
5. Návrh VZN č.2/2016 o niektorých podmienkach držania psov na území obce Dolné Lovčice
6. Návrh zadania Územnoplánovacej dokumentácie obce Dolné Lovčice

 8. Rôzne

 9. Diskusia

 10. Záver

za: **4**  ( Bartovič, Gašparovič, Hába, Škoda )

proti : **0**

zdržal sa : **0**

*2.) Kontrola plnenia uznesení*

Starosta obce informoval poslancov, že všetky stanovené úlohy a prijaté uznesenia

boli k dnešnému dňu splnené.

.

Poslanci vzali tieto informácie na vedomie.

*3.Správa kontrolnej činnosti za I. polrok 2016*

*4.Plán kontrolnej činnosti na I .polrok 2017*

Hlavná kontrolórka obce Klaudia Benovičová predložila poslancom Správu o kontrolnej činnosti za I. polrok 2016. Ďalej predložila poslancom Plán kontrolnej činnosti na I .polrok 2017.

Poslanci vzali tieto informácie na vedomie.

*5. Návrh rozpočtu obce Dolné Lovčice na rok 2017*

Starosta informoval poslancov , že na Obecný úrad boli doručené dve žiadosti o dotáciu z rozpočtu obce Dolné Lovčice na rok 2017 :

1. TJ Družstevník Lovčice- žiadosť o dotáciu vo výške 6 320,-€
2. Poľovnícke združenie LIPA Lovčice vo výške : 1 500,-

 ( viď prílohy).

#### Uznesenie č.21/2016 OZ

Obecné zastupiteľstvo v Dolných Lovčiciach schvaľuje poskytnutie dotácie z rozpočtu obce na rok 2017 pre TJ Družstevník Lovčice do výšky 4 050,-€ za nasledovných podmienok:

1. dotácia bude použitá na nasledovné účely:
	1. poplatky ObFZ + ZsFT,
	2. energie,
	3. doprava na futbalové zápasy,
	4. starostlivosť o trávnik futbalového ihriska, prípadne o zeleň na vlastnom pozemku,
	5. pohonné hmoty do kosačky.
2. TJ Družstevník Lovčice zabezpečí 2x ročne vývoz veľkoplošného odpadu. V prípade, že táto podmienka nebude splnená, dotácia bude ponížená o náklady vynaložené obcou za náhradný vývoz.
3. Vyplatenie prvej časti dotácie vo výške 2000,-€ bude realizované do 28.2.2017. Ďalšie vyplatenie dotácie bude možné po predložení relevantných dokladov o čerpaní prvej časti dotácie do konca mája 2017.
4. TJ Družstevník Lovčice zabezpečí údržbu vlastného pozemku okolo ihriska (vyčistí okolie, odstráni vagón, náletovú zeleň, vzadu za kabínami vybuduje oplotenie, zatrávni pozemok na Južnej ulici) do kolaudácie komunikácie na Južnej ulici a Pri Dolinke alebo najneskôr do konca mája.
5. TJ Družstevník Lovčice vyrovná všetky záväzky voči obci za predchádzajúce zdaňovacie obdobie.

za: **4** ( Bartovič, Gašparovič, Hába, Škoda )

proti : **0**

zdržal sa : **0**

#### Uznesenie č.22/2016 OZ

Obecné zastupiteľstvo v Dolných Lovčiciach schvaľuje poskytnutie dotácie z rozpočtu obce na rok 2017 pre PZ LIPA Lovčice do výšky 950,-€ za nasledovných podmienok:

- dotácia bude použitá na nasledovné účely:

* 1. náklady spojené s obecnou zabíjačkou
	2. výsadba vzrastlej zelene na pozemkoch obce podľa dohody so zástupcami z obce

za: **4** ( Bartovič, Gašparovič, Hába, Škoda )

proti : **0**

zdržal sa : **0**

#### Uznesenie č.23/2016 OZ

Obecné zastupiteľstvo v Dolných Lovčiciach schvaľuje poskytnutie dotácie z rozpočtu obce na rok 2017 pre Klub seniorov do výšky 300,-€.

za: **4** ( Bartovič, Gašparovič, Hába, Škoda )

proti : **0**

zdržal sa : **0**

#### Uznesenie č.24/2016 OZ

Obecné zastupiteľstvo v Dolných Lovčiciach schvaľuje návrh rozpočtu obce Dolné Lovčice na rok 2017.

za: **4** ( Bartovič, Gašparovič, Hába, Škoda )

proti : **0**

zdržal sa : **0**

*6.Návrh VZN č.2/2016 o niektorých podmienkach držania psov na území obce Dolné Lovčice*

Starosta informoval poslancov, že na základe previerky prokurátora nad dodržiavaním zákonov a ostatných všeobecne záväzných predpisov orgánmi verejnej správy, konkrétne VZN o niektorých podmienkach držania psov, bolo nutné vypracovať nové VZN v súlade s platnou legislatívou.

#### Uznesenie č.25/2016 OZ

Obecné zastupiteľstvo v Dolných Lovčiciach týmto uznesením ruší Všeobecno -záväzné nariadenie č.1/2007 o niektorých podmienkach držania psov na území obce Dolné Lovčice schválené Uznesením č.42/2007 OZ dňa 17.8.2007.

hlasovanie poslancov :

za: **4**  proti : **0** zdržal sa : **0** ( Bartovič, Gašparovič, Hába, Škoda )

#### Uznesenie č. 26/2016 OZ

Obecné zastupiteľstvo v Dolných Lovčiciach schvaľuje Všeobecne záväzné nariadenie obce Dolné Lovčice č. 3/2016, ktorým sa upravujú niektoré podmienky držania psov na území obce Dolné Lovčice

hlasovanie poslancov :

za: **4**  proti : **0** zdržal sa : **0** ( Bartovič, Gašparovič, Hába, Škoda )

*7.Návrh zadania Územnoplánovacej dokumentácie obce Dolné Lovčice*

Starosta oboznámil poslancov :

 - s čistopisom Zadania ÚPN so zapracovanými pripomienkami

- s vyhodnotením pripomienok k návrhu Zadania ÚPN

- so Stanoviskom Okresného úradu Trnava odbor výstavby a bytovej politiky, oddelenie územného plánovania podľa § 20 ods. 5 a 6 staveného zákona

Starosta ďalej uviedol, že je potrebné zadať pokyn spracovateľovi územného plánu obce na vypracovanie Návrhu riešenia Územného plánu obce Dolné Lovčice v zmysle prerokovaného a schváleného Zadania a k nemu vyhodnotených a schválených pripomienok.

Obecné zastupiteľstvo v Dolných Lovčiciach **berie na vedomie**:

- stanoviská a pripomienky z prerokovania návrhu  Zadania

- stanovisko -  Posúdenie Okresného úradu Trnava podľa §20 ods. 5 a 6 stavebného zákona

a **schvaľuje nasledovné uznesenie:**

**Uznesenia č. 27/2016:**

1/ Obecné zastupiteľstvo obce Dolné Lovčice schvaľuje predložené Zadanie Územného plánu obce Dolné Lovčice.

2/ Obecné zastupiteľstvo obce Dolné Lovčice schvaľuje predložené Vyhodnotenie pripomienok a stanovísk z verejného prerokovania Zadania Územného plánu obce Dolné Lovčice.

3/ Obecné zastupiteľstvo vydáva pokyn spracovateľovi územného plánu obce na vypracovanie Návrhu riešenia Územného plánu obce Dolné Lovčice v zmysle prerokovaného a schváleného Zadania a k nemu vyhodnotených a schválených pripomienok.

za: **4**  ( Bartovič, Gašparovič, Hába, Škoda )

proti : **0**

zdržal sa : **0**

*8.Rôzne*

a)Starosta predložil poslancom návrh termínov zasadnutí OZ v Dolných Lovčiciach na rok 2017:

17.02.2017

16.06.2017

29.09.2017

15.12.2017

V mimoriadnych situáciách bude zvolané mimoriadne zasadnutie OZ.

**Uznesenia č. 28/2016:**

Obecné zastupiteľstvo obce Dolné Lovčice súhlasí a návrhom a schvaľuje termíny zasadnutí OZ na rok 2017:

17.02.2017

16.06.2017

29.09.2017

15.12.2017

za: **4**  ( Bartovič, Gašparovič, Hába, Škoda )

proti : **0**

zdržal sa : **0**

 b)Starosta informoval poslancov, že výmena lámp verejného osvetlenia za LED je už zrealizovaná (7.11.-15.11.2016). Je potrebné osadiť nové rozvádzače. Ďalej informoval poslancov, že úver v Prima banke na prefinancovanie faktúry je schválený.

Poslanci vzali tieto informácie na vedomie.

 c) Starosta požiadal poslancov, aby navrhli materiál na chodník na miestnom cintoríne. Poslanec Ing. Hába konštatoval, že pre vybudovanie chodníka musí byť vypracovaný projekt pre stavebné povolenie a následne sa dá zahrnúť chodník do „majetku obce“.

Návrhy: celý betónový alebo z veľkoplošnej dlažby.

**Uznesenia č. 29/2016:**

Obecné zastupiteľstvo obce Dolné Lovčice schvaľuje, aby na miestnom cintoríne boli zhotovené spevnené plochy z cementového betónu.

za: **4**  ( Bartovič, Gašparovič, Hába, Škoda )

proti : **0**

zdržal sa : **0**

d)ÚPD -DL Group – funkčné využitie pozemku v lokalite IBV JUH - 2. etapa.

**Uznesenia  č. 30/2016:**

Obecné zastupiteľstvo obce Dolné Lovčice schvaľuje, aby časti pozemkov z parciel KN C č. 434/8, 434/13,436/4 a 436/5 boli v druhej etape IBV v lokalite JUH použité výhradne na verejnú zeleň a detské ihrisko tak, ako je to navrhnuté v problémovom výkrese v Zadaní na Územný plán obce Dolné Lovčice a aby to takto bolo prenesené aj do návrhu riešenia Územného plánu obce Dolné Lovčice.

za:  4   ( Bartovič, Gašparovič,  Hába, Škoda )

proti :   0

zdržal sa : 0

 *9. Diskusia*

V rámci diskusie poslanci neformálne diskutovali. Starosta poďakoval za pomoc pri výzdobe pódia na tradičnej akcie „More je z kvapiek a obsluhe...

*5.Záver*

Starosta poďakoval poslancom za účasť na posednom zasadnutí OZ, za všetky návrhy a plodnú diskusiu.

Na záver ukončil zasadnutie .

 František Juriš

 starosta obce

*Overovatelia zápisnice :*

1./ Ing. Tomáš Bartovič ....................................................

2./ Ing. Jozef Škoda ....................................................

Zapísala: Eleonóra Lošonská, prac. OcÚ

V  Dolných Lovčiciach dňa 12.12.2016